
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02663/2013-04
31.10.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 31.10.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, ПИБ: 100223295, Матични број: 07001983,  испуњава прописане стандарде за акредитацију студијског програма  Докторске студије - СТАТИСТИКА у оквиру поља друштвено-хуманистичких наука и то за 10 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, је дана 24.12.2013. године поднела захтев за акредитацију студијског програма  Докторске студије - СТАТИСТИКА у оквиру поља друштвено-хуманистичких наука под бројем 612-00-02663/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Компетентност високошколске установе за реализацију докторских студија

Установа је приложила дугорочни програм научно-истраживачког рада за период 2011-2015. године, као и развоја подмлатка за исти период. Поновну акредитацију за НИР надлежног министарства добила је 22.03.2011. године по решењу бр. 021-01-1718. Установа сарађује са 31 организацијом из земље и иностранства. 43 наставника су били ментори на изради докторске дисертације. Из достављених података може се закључити да установа поседује способне наставнике да реализују студијски програм докторских студија.

Програм је формиран у складу са стандардима. Студије трају 3 године, односно 6 семестара. Имају 180 ЕСПБ. Састоји се од обавезних и изборних предмета, израде и одбране докторске дисертације. У првој години студија реализују се 3 обавезна предмета и 3 изборна предмета, као и семинарски рад, који се јавно брани. У другој години се реализују 3 изборна предмета и ради пријава докторске дисертације у првом семестру. У другом семестру се брани предлог докторске дисертације, реферише о напретку истраживања и ради научни чланак, као и реализује први докторантски колоквијум. На трећој години студија ради се докторска дисертација која обухвата месечно реферисање о напретку докторске дисертације, други докторски колоквијум и сама одбрана тезе. Свака школска година носи по 60 ЕСПБ. У складу са правилником Националног савета за високо образовање Србије након завршетка студија стиче се звање доктор наука-економске науке.
Установа је у Стандарду 2 јасно навела сврху студијског програма која је у сагласности са задацима установе. Докторске студије су из јасне и препознатљиве струке – економских наука и обезбеђује стицање компетенција..

Установа је навела 9 циљева студијског програм. Посебно се наглашава циљ развоја науке (статистике) и развоја знања, способности и вештине студената за бављење научно-истраживачког рада. 

Установа је навела компетенције студената које се стичу савладавањем овог студијског програма. Детаљно је разрадила опште и предметно специфичне компетенције. Студенти су оспособљени да се самостално баве научноистраживачким радом, јер морају израдити докторску дисертацију и морају део истраживања објавити у одговарајућој научној публикацији. Објавом рада потврђује се способност обављања научно-истраживачког рада.

Програм је конципиран по моделу 3+3 часа (теоријска настава+студијско-истраживачки рад) или 4+3 часа. Студент докторских студија укупно стиче 87 ЕСПБ на основу положених испита и 93 ЕСПБ на основу активности везаних за израду докторске дисертације. Коефицијент изборности на Програму је 46,67% (препоручени минимум је 50%, па се препоручује кориговање овог недостатка, у току извођења програма). Студент у 1. семестру овладава одговарајућим методолошким знањима, неопходним за самостални научноистраживачки рад. У 2. и 3. семестру, стиче предзнања неопходна за истраживања у одређеној области економских наука, профилисаној одабраним изборним предметима. Студент Кандидат је у обавези да на месечном нивоу извештава менторску комисију о раду на пројекту дисертације и оствареним резултатима. Такође, предвиђено је да студент, кроз први и други докторандски колоквијум, саопшти резултате свог истраживања свим кандидатима из генерације и свим члановима менторских комисија и на тај начин добије сугестије и одговоре на питања везана за истраживање. Студент Кандидат може израђену докторску дисертацију поднети на оцену након што је испунио обавезе предвиђене студијским програмом (остварио 150 ЕСПБ) и испунио услов да има најмање један рад објављен или прихваћен за објављивање у међународном или домаћем часопису са листе министарства надлежног за науку.

Установа је навела следеће интернет адресе високообразовних установа чији су програми слични овом студијском програму: 

1. Cornell University, Department of Statistical Sciences, http://www.stat.cornell.edu/phd/;

2. University of Leeds, Department of Statistics, http://www.amsta.leeds.ac.uk/statistics/pgstats/phd.html;

3. Universita degli studi di Padova, Dipartimento di scienze Statistiche, http://www.stat.unipd.it/dottorato/presentazione/.

Установа није поредила програме и утврдила спепен подударности са изабраним студијским програмима.
Установа је навела услове за упис. Попунила је Табелу 7.1 и доставила Прилог 7.1 Установа тражи дозволу за упис 30 студената на прву годину студија. На извођењу студијског програма ангажовано је 48 наставника, а њих 15 могу да буду ментори. 

Студенти полагањем испита стичу дефинисан број ЕСПБ бодова који су утврђени за сваки предмет према оптерећењу студената и према јединственој методологији установе.

Од 48 наставника који су ангажовани на Програму њих 46 је ангажовано са пуним радним временом а двоје је ангажовано по уговору. На Програму је ангажовано 30 редовних професора, 12 ванредних професора, 4 доцента и 2 научна саветника. Према картонима наставника и ментора може се утврдити да наставници задовољавају услове дефинисане стандардом.

Укупна површина радног простора намењеног студентима докторских студија је 12480,52 м2, док је укупан број рачунара 142. Укупан број библиотечких јединица из области из које са изводи наставни процес на докторским студијама је 51.351 (које чине монографске публикације на српском и страним језицима и стручни и научни часописи). Студентима је омогућено претраживање база података матичног и других факултета преко COBISS-a, претраживање електронских база часописа и књига преко КОБСОН-а и ИНДОК базе података свих правних прописа објављених у службеним листовима и гласницима у земљи.

Факултет најмање једном у три године спроводи оцењивање различитих области обезбеђења квалитета, у које су укључени и организација и квалитет управљања на Факултету и квалитет ненаставне подршке. За сваки стандард постоји предлог мера и активности на њиховом унапређењу. Правилником је предвиђено периодично вредновање квалитета у свим областима које су предмет самовредновања – најмање једном у три године, уз могућност да се изврши и ванредна провера квалитета, ако за тим постоји потреба. Извештај о самовредновању који је приложен датира из 2011. године.

1. Број наставника на студијском програму= 48
Број наставника са пуним радним временом= 46
Број наставника са непуним радним временом= 2

2. Број ментора= 15
1. Бранислав Боричић

2. Јелена Кочовић

3. Зоран Марковић

4. Зорица Младеновић

5. Александра Нојковић

6. Зоран Огњановић

7. Љиљана Петровић

8. Павле Петровић

9. Зоран Поповић

10. Татјана Ракоњац-Антић

11. Јасна Солдић Алексић

12. Раде Станкић

13. Бранко Урошевић

14. Владимир Васић

15. Бошко Живковић
3. Трајање програма= 3 године, 6 семестара
4. Број ЕСПБ бодова= 180
5. Број студената који се уписује на прву годину= 10
6. Број часова активне наставе за студенте: I= 21, II= 20, III= 20, IV= 30, V= 30, VI= 30
7. Проценат изборности на програму= 46,67%
8. Просечно оптерећење наставника на програму= 0,26
9. Просечно оптерећење наставника на установи= 6,31

10. Број наставника са укупним оптерећењем већим од 12= 0

11. Проценат наставе коју држе наставници са пуним радним временом= 95,46%
12. Бруто простор= 12.480,52 м2
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ  за студијски програм  Докторске студије - СТАТИСТИКА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, ПИБ: 100223295, Матични број: 07001983, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Докторске студије - СТАТИСТИКА у оквиру поља друштвено-хуманистичких наука и то за 10 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

